CELEX: 32007R1452
Language: et
Date: 2007-12-07 00:00:00
Title: Komisjoni määrus (EÜ) nr 1452/2007, 7. detsember 2007 , teatavate kaupade klassifitseerimise kohta kombineeritud nomenklatuuris

11.12.2007   
            
            
               ET
            
            
               Euroopa Liidu Teataja
            
            
               L 325/66
            
         
      KOMISJONI MÄÄRUS (EÜ) nr 1452/2007,
   7. detsember 2007,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Need reeglid kehtivad ka mis tahes muu nomenklatuuri suhtes, mis põhineb kas täielikult või osaliselt kombineeritud nomenklatuuril või mis lisab sellele mis tahes täiendava alajaotise, ja mis on kehtestatud ühenduse erisätetega selleks, et kohaldada kaubavahetusega seotud tariifi- või muid meetmeid.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile nomenklatuuri kaupade klassifitseerimise kohta, mis ei ole käesoleva määrusega kooskõlas, võib siduva tariifiinformatsiooni valdaja tugineda veel kolme kuu vältel, vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole käesoleva määrusega kooskõlas, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. detsember 2007
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 1352/2007 (ELT L 303, 21.11.2007, lk 3).
   
      (2)  EÜT L 302, 19.10.1992, lk 1. Määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Pöördering, mis koosneb kahest kontsentrilisest sepistatud terasrõngast, neist üks on hammastatud.
                              Ringid saavad teineteise suhtes pöörduda, kui nende vahel on laagrikuulid ja veereteed.
                              Hammastatud terasrõnga abil on võimalik üle kanda pöördemomenti.
                              See toode on ette nähtud ekskavaatorisse monteerimiseks.
                           
                        
               
                  8483 90 89
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, XVI jaotise märkusega 2 a ning CN-koodide 8483, 8483 90 ja 8483 90 89 sõnastusega.
                  Kuna pöördering, arvestades selle funktsiooni, kuulub grupi 84 rubriigiga hõlmatavate kaupade hulka, ei või seda ekskavaatori osana klassifitseerida rubriiki 8431.
                  Seda ei või lugeda alamrubriigi 8483 40 ajamiks ega hammasülekandeks, kuna sellel on ainult üks hammastatud rõngas.
                  Hammastusega võimaldatud pöördliikumine määrab toote funktsiooni ja seepärast tuleb pöördering klassifitseerida kui tollile eraldi esitatud ülekandeelement alamrubriiki 8483 90 89.
               
            
                  
                              2.
                           
                           
                              Kolmerattaline sõiduk sädesüütega sisepõlemis-kolbmootoriga (ottomootoriga), silindrite töömahuga 1 584 cm3.
                              Sõidukil ei ole keret ja see on kaheinimesesõiduk.
                              Sellel on juhtraud ja mootorrattale omane roolimehhanism.
                              Sõidukil on ka nelja edasi- ja ühe tagasikäiguga ning differentsiaaliga käigukast.
                           
                        
               
                  8703 23 19
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8703, 8703 23 ja 8703 23 19 sõnastusega.
                  Kuigi sõidukit juhitakse juhtrauaga ja selle välimus on mootorrattaga sarnane, ei saa seda lugeda rubriiki 8711 kuuluvaks mootorrattaks, kuna sellel on tagasikäik ja diferentsiaal.
                  Seepärast tuleb toode klassifitseerida lihtsama ehitusega mootorsõidukiks, mis kuulub reisijateveoks ette nähtud mootorsõidukite rubriiki 8703. (Vt HS selgitavad märkused, rubriik 8703, teine lõik.)